**Denumirea Măsurii – CODUL Măsurii**

M 01/ 2A – Sprijin pentru îmbunătățirea performanței economice a fermelor prin asociativitate

**Tipul Măsurii: INVESTIȚII**

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

*1.1 Justificare. Corelare cu Analiza SWOT*

Conform analizei diagnostic și a analizei SWOT, în fiecare unitate administrativ-teritorială există forme asociative înființate, dar care însă sunt deficitare în ceea ce privește funcționarea optimă, în scop comercial. Acestea au fost înființate doar pentru concesionarea pășunilor comunale.

Desi aceste cooperative exista, unele sunt inregistrate in APIA si au cod de exploatatie propriu, insa nu au logistica proprie, fiecare fermier din cadrul cooperativei fiind obligat la modul individual sa-si gaseasca utilaje agricole cu care sa lucreze terenul si, de asemenea, piata de desfacere pentru produsele din ferma.

Fermierii sunt foarte deschiși în ceea ce privește cooperarea pentru a vinde în comun produsele obținute în fermă, insa nu există baza materială și resursele umane pentru a putea funcționa corespunzător.

În domeniul apicol, deși există un număr însemnat de crescători de albine, există doar o singură cooperativă în teritoriul GAL, dar care este constituită pentru emiterea documentelor obligatorii pentru înregistrarea familiilor de albine.

Deși cererea pentru produsele naturale obținute în fermele din zona GAL este foarte mare, consumatorii se aprovizionează tot din lanțurile de supermarketuri, unde calitatea produselor nici nu poate fi comparată cu produsele tradiționale. Această situație apare din cauza lipsei infrastructurii și a proastei organizări a fermierilor, lanțurile scurte de aprovizionare fiind inexistente.

Sprijinul acordat în cadrul acestei măsuri are rolul de a facilita cooperarea dintre fermieri, dar și între aceștia și alți actori care contribuie la realizarea obiectivelor și priorităților politicii de dezvoltare rurală, pentru a-i ajuta să depășească problemele specifice.

Comercializarea produselor alimentare obținute la nivel local, prin lanțuri scurte și prin piețe locale, trebuie să devină o componentă importantă a sectorului agro-alimentar din teritoriul GAL. Pentru o mare parte dintre micii fermieri, vânzarea directă a produselor proaspete ar putea reprezenta o sursă importantă de venit.

*1.2 Obiectivul de dezvoltare rurală al R(UE) nr. 1305/2013*

- Favorizarea competitivității agriculturii

*1.3 Obiectivul specific local al măsurii*

- Încurajarea fermierilor de a se asocia în cooperative agricole cu scopul de valorifica produsele obținute în ferme la prețuri mai avantajoase;

- Realizarea de schimburi de bune practici ce vor contribui, în final, la înființarea de lanțuri scurte de aprovizionare;

- Crearea unei infrastructuri de bază pentru colectarea, procesarea și distribuția produselor agricole

- Îmbunătățirea performanțelor generale ale exploatațiilor agricole prin creșterea competitivității activității agricole, a diversificării activităților agricole și creșterii calității produselor obținute

- Restructurarea exploatațiilor de dimensiuni mici și medii și transformarea acestora în exploatații comerciale

- Respectarea standardelor comunitare aplicabile tuturor tipurilor de investiții

*1.4 Contribuție la prioritatea/prioritățile prevăzute la art. 5, R(UE) nr. 1305/2013*

P 2 – Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor

*1.5 Măsura corespunde la Domeniul de intervenție:*

- 2A – Îmbunătățirea performanței economice a tuturor exploatațiilor agricole și facilitarea restructurării și modernizării exploatațiilor în special în vederea creșterii participării pe piață și a orientării spre piață, precum și a diversificării activităților agricole

*1.6 Contribuția la obiectivele transversale ale R(UE) nr. 1305/2013*

Caracterul acestei măsuri este inovativ deoarece, în teritoriul GAL, pentru prima dată, o entitate (în cazul de față, Grupul de Acțiune Locală Valea Siretului de Sus) ia inițiativa de a demara procedurile privind organizarea/înființarea de cooperative agricole viabile, care să constituie nucleul comerțului cu produse agricole, de bună calitate, obținute de către fermierii din teritoriu.

Prin cooperarea între fermieri, se urmărește aplicarea în comun a unor tehnici și sisteme cu un număr limitat de intervenții asupra solului, contribuind astfel la reducerea pierderilor de apă și a degradării solului și la conservarea și promovarea patrimoniului genetic local.

*1.7 Complementaritatea cu alte măsuri din SDL*

Beneficiarii Măsurii 01/ 2A pot fi incluși în categoria de beneficiari direcți din cadrul Măsurii 03/6A - Sprijin pentru dezvoltarea IMM-urilor.

Beneficiarii acestei măsuri pot fi incluși în categoria de beneficiari indirecți ai Măsurii 04/6B – Sprijin pentru investițiile în crearea, îmbunătățirea sau extinderea serviciilor locale de bază destinate populației rurale, a celor de agrement și culturale, și a infrastructurii aferente, inclusiv investiții în domeniul energiei din surse regenerabile și al economisirii energiei (ex. proiectele prin care vor fi construite piețe agroalimentare).

*1.8 Sinergia cu alte măsuri din SDL*

Nu este cazul.

*1.9 Informații suplimentare specifice măsurii*

Măsura se încadrează în prevederile art. 17 din R(UE) nr. 1305/20013.

**2. Valoarea adăugată a măsurii**

Valoarea adăugată a măsurii o reprezintă comercializarea, în comun, a produselor obținute în ferme, adaptarea produselor la cerințele pieții și folosirea, în comun, a unei baze de producție ce duce la scăderea costurilor de exploatare. De asemenea, această măsură duce, implicit, la creșterea veniturilor fermierilor.

Intenția de cooperare și împărtășirea experienței profesionale a experților din cadrul Staţiunii de Cercetare-Dezvoltare pentru Creşterea Ovinelor şi Caprinelor Popăuţi Botoşani cu fermierii din teritoriul GAL, este un element inovativ, cu valoare adăugată, pentru fermierii care vor beneficia de sesiunile de instruire.

Creșterea capacității formelor asociative și crearea unei baze de producție ar permite fermierilor să capitalizeze în comun produsele obținute, să-și adapteze producția la cerințele pieței, să aibă un acces mai bun la echipamente, credite și piață și să-și optimizeze costurile de producție.

**3. Trimiteri la alte acte legislative**

**Legislație UE**

* R(UE) nr. 1303/2013
* R(UE) nr. 1305/2013
* R(UE) nr. 480/2014 de completare a R(UE) nr. 1303/2013
* R(UE) nr. 808/2014 de stabilire a normelor de aplicare a R(UE) nr. 1305/2013

**Legislație națională**

* Legea nr. 566/2004, actualizată, a cooperației agricole
* Ordonanța Guvernului nr. 37/2005 privind recunoașterea și funcționarea grupurilor de organizațiilor de producători pentru comercializarea agricole și silvice, cu modificările și completările ulterioare;
* Hotărârea Guvernului nr. 226/2015 privind stabilirea cadrului general de implementare a măsurilor programului național de dezvoltare rurală cofinanțate din Fondul European Agricol pentru Dezvoltare Rurală și de la bugetul de stat, cu completarile si modificarile ulterioare;

**4. Beneficiari direcți/indirecți (grup țintă)**

Beneficiari direcți:

* Cooperative (cooperativele agricole și societățile cooperative agricole), grupuri de producători constituite în baza legislației naționale în vigoare care deservesc interesele membrilor.

Beneficiari indirecți:

* Fermierii din cadrul formelor asociative;
* Populația locală;
* Consumatori de produse ecologice.

**5. Tip de sprijin**

* Rambursarea costurilor eligibile suportate și plătite efectiv;
* Plata în avans, cu condiția constituirii unei garanții bancare sau garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale R(UE) nr. 1305/2013

**6. Tipuri de acțiuni eligibile și neeligibile**

Acțiunile sprijinite în cadrul acestei măsuri se referă la:

6.1 Construcția, extinderea, modernizarea și dotarea construcțiilor din cadrul fermei, destinate activității productive, inclusiv căi de acces în fermă, irigații în cadrul fermei și racordarea fermei la utilități;

6.2 Amenajarea și dotarea spațiilor de desfacere și comercializare a produselor agricole proprii, precum și alte cheltuieli de marketing, în cadrul unui lanț alimentar integrat;

6.3 Achiziționarea, inclusiv prin leasing de mașini/utilaje și echipamente noi, în limita valorii de piață a bunului respectiv;

6.4 Achiziționarea, inclusiv prin leasing, de mijloace de transport compacte, frigorifice, inclusiv remorci și semiremorci specializate în scopul comercializării produselor agricole proprii în cadrul unui lanț alimentar integrat;

6.5 Achiziționarea sau dezvoltarea de software și achiziționarea de brevete, licențe, drepturi de autor, mărci.

6.6 TVA, în condițiile prevăzute la art. 37 (11) din Reg. (UE) nr. 1303/2013.

Acțiuni neeligibile:

* Cheltuielile cu achiziționarea de bunuri și echipamente second-hand;
* Cheltuieli efectuate înainte de semnarea contractului de finanțare a proiectului, cu excepția costurilor generale definite la art. 45 alin.(2), lit. c) a R(UE) nr. 1305/2013, care pot fi realizate înainte de depunerea cererii de finanțare;
* Cheltuieli cu achiziția mijloacelor de transport pentru uz personal și pentru transport persoane;
* Construcția sau modernizarea locuinței și sediilor sociale;
* Cheltuieli cu investițiile ce fac obiectul dublei finanțări care vizează aceleași costuri eligibile;
* Cheltuieli neeligibile în conformitate cu art. 69, alin. (3) din R(UE) nr. 1303/2013.
* Achiziția de clădiri;
* Achiziția de drepturi de producție agricolă, de drepturi la plată, animale, plante anuale și plantarea acestora din urmă;
* Cheltuieli generate de investițiile în culturi energetice din specii forestiere cu ciclu scurt de producție (inclusiv cheltuieli cu achiziționarea materialulu săditor și lucrările aferente înființării acestor culturi);
* Cheltuieli cu întreținerea culturilor agricole;
* Cheltuielile cu achiziția de cap tractor;
* Cheltuielile cu spațiile ce deservesc activitatea generală a exploatației agricole: birouri administrative, săli de sedințe, săli de protocol, spații de cazare etc.;
* Cheltuielile cu investițiile în cadrul exploatațiilor pomicole sprijinite prin intermediul sM 4.1a „Investiții în exploatații pomicole”.

**7. Condiții de eligibilitate**

* Solicitantul trebuie să se încadreze în categoria beneficiarilor eligibili;
* Membrii cooperativei/ societăților cooperative agricole/grupurilor de producători își desfășoară activitățile agricole în una din UAT-urile GAL Valea Siretului de Sus;
* Cooperativele agricole, societățile cooperative agricole, grupurile de producători trebuie să aibă sediul în teritoriul GAL Valea Siretului de Sus;
* Investitia trebuie sa se realizeze in cadrul unei cooperative in care dimensiunea economica insumata a exploatatiilor membrilor acesteia sa fie de minim 8.000 SO (valoarea productiei standard);
* Investiția trebuie să se încadreze în cel puțin una din acțiunile eligible prevăzute prin măsură;
* Solicitantul trebuie să demonstreze asigurarea cofinanțării investiției;
* Viabilitatea economică a investiției trebuie să fie demonstrată în baza documentației tehnico-economice;
* Investiția va fi precedată de o evaluare a impactului preconizat asupra mediului dacă aceasta poate avea efecte negative asupra mediului, în conformitate cu legislația în vigoare;
* Investiția va respecta legislația în vigoare din domeniul: sănătății publice, sanitar-veterinare și de siguranță alimentară;
* Solicitantul va demonstra că profitul mediu anual (ca medie a ultimilor trei ani fiscali) nu depășește de 4 ori valoare sprijinului solicitat.

**8. Criterii de selecție**

* Numărul de membri ai cooperativei agricole/ societăților cooperative agricole, grupurilor de producători
* Prioritizarea cooperativelor agricole care au in componență ferme mici și medii aflate în dificultate cu privire la accesul pe piață
* Prioritizarea domeniilor de activitate (profilul formelor asociative: creșterea bovinelor, ovinelor și caprinelor, apicultură, cultivarea plantelor)
* Încurajarea înființării de noi cooperative/forme asociative agricole (vor fi prioritizate cooperativele/societățile cooperative agricole, grupurile de producători care sunt înființate anterior depunerii cererii de finanțare cu maxim 1 an)
* Crearea de noi locuri de muncă
* Eficientizarea fondurilor nerambursabile: prioritizarea proiectelor cu valoare eligibila mai mica sau egala cu 100.000 euro

**9. Sume (aplicabile) și rata sprijinului**

Cheltuielile de consultanță și pentru managementul proiectului sunt eligibile dacă respectă prevederile art. 45 din R(UE) nr. 1305/2013 și trebuie să se încadreze în maximum 10% din totalul cheltuielilor eligibile pentru proiectele care prevăd construcții/montaj și în limita a 5% pentru proiectele care prevăd investiții în achiziții simple.

Rata sprijinului nerambursabil va fi de 50% din totalul cheltuielilor eligibile si nu va depasi 169.160 euro.

Intensitatea se va majora cu 20 puncte suplimentare in cazul investitiilor colective si proiectelor integrate, dar nu va depasi 70% din totalul cheltuielilor nerambursabile.

Suma maximă nerambursabilă: 169.160 euro/proiect.

**10. Indicatori de monitorizare**

Cheltuială publică totală –169.160 euro

Locuri de muncă nou create – minim 2 locuri de muncă (normă întreagă)

Număr de exploatații agricole care primesc sprijin – minim 10 exploatații agricole

Număr de forme asociative sprijinite – minim 2 forme asociative